Oficiālais Vēstnesis L 262 , 14/10/2003 Lpp. 0037 - 0038



Komisijas Lēmums (2003. gada 6. oktobris), ar kuru groza Lēmumu 2002/300/EK, ar ko izveido apstiprināto zonu sarakstu attiecībā uz Bonamia ostreae un/vai Marteilia refringens (izziņots ar dokumenta numuru C(2003) 3463) (Dokuments attiecas uz EEZ) (2003/729/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 28. janvāra Direktīvu 91/67/EEK par dzīvnieku veselības nosacījumiem, kas reglamentē akvakultūras dzīvnieku un produktu laišanu tirgū [1], kurā jaunākie grozījumi izdarīti ar Regulu (EK) Nr. 806/2003 [2], un jo īpaši tās 5. pantu, tā kā: (1) Ar Komisijas Lēmumu 2002/300/EK [3], kurā jaunākie grozījumi izdarīti ar Lēmumu 2003/378/EK [4], nosaka Īrijas apgabalus, ko uzskata par tādiem, kuros nav sastopamas slimības Bonamia ostrea un/vai Marteilia refringens. (2) Īrija ar 2003. gada 24. jūnija vēstuli informēja Komisiju par Bonamia ostrea atklāšanu Bleksoda līcī Mejo grāfistes piekrastes līnijā – apgabalā, ko iepriekš uzskatīja par tādu, kurā nav sastopama minētā slimība. Tādēļ minēto apgabalu vairs nevar uzskatīt par tādu, kurā nav sastopama Bonamia ostrea. (3) Tādēļ attiecīgi jāgroza Lēmums 2002/300/EK. (4) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 2002/300/EK pielikumu aizstāj ar šā lēmuma pielikuma tekstu. 2. pants Šis lēmums ir adresēts dalībvalstīm. Briselē, 2003. gada 6. oktobrī Komisijas vārdā — Komisijas loceklis David Byrne [1] OV L 46, 19.2.1991., 1. lpp. [2] OV L 122, 16.5.2003., 1. lpp. [3] OV L 103, 19.4.2002., 24. lpp. [4] OV L 130, 27.5.2003., 27. lpp. -------------------------------------------------- PIELIKUMS " PIELIKUMS ZONAS, KAS APSTIPRINĀTAS ATTIECĪBĀ UZ VIENU VAI ABĀM TĀDĀM GLIEMJU SLIMĪBĀM KĀ BONAMIA OSTREAE UN/VAI MARTEILIA REFRINGENS 1.A. Zonas Īrijā, kuras apstiprinātas attiecībā uz B. Ostreae - Visa Īrijas piekrastes līnija, izņemot šādus sešus apgabalus: - Korkas līcis, - Golvejas līcis, - Balinakilas līcis, - Klū līcis, - Ačilas zunds, - Laumora, Bleksoda līcis. 1.B. Zonas Īrijā, kuras apstiprinātas attiecībā uz M. Refringens - Visa Īrijas piekrastes līnija 2.A. Zonas Apvienotajā Karalistē, Normandijas salās un Menas salā, kuras apstiprinātas attiecībā uz B. Ostreae - Visa Lielbritānijas piekrastes līnija, izņemot šādas zonas: - Kornvolas pussalas dienvidu krasts no Lizarda līdz Stārta zemesragam, - Solenta estuāram pieguļošās teritorijas no Portlendbila zemesraga līdz Selsibila zemesragam, - Eseksas piekrastes teritorija no Dūberinesa zemesraga līdz Landgārda zemesragam. - Visa Ziemeļīrijas piekrastes līnija, - Visa Gērnsijas un Hermas piekrastes līnija, - Džersi Karalistes zona: zonā ietilpst plūdmaiņu piekrastes apvidus un tuvākais piekrastes apvidus starp vidējo paisuma līniju Džersi salā un iedomātu līniju, kas vilkta trīs jūras jūdzes no vidējās bēguma līnijas Džersi salā. Zona atrodas Normandijas un Bretaņas līcī – Lamanša dienvidu daļā, - Visa Menas salas piekrastes līnija. 2.B. Zonas Apvienotajā Karalistē, Normandijas salās un Menas salā, kuras apstiprinātas attiecībā uz M. Refringens - Visa Lielbritānijas piekrastes līnija, - Visa Ziemeļīrijas piekrastes līnija, - Visa Gērnsijas un Hermas piekrastes līnija, - Džersi Karalistes zona: zonā ietilpst plūdmaiņu piekrastes apvidus un tuvākais piekrastes apvidus starp vidējo paisuma līniju Džersi salā un iedomātu līniju, kas vilkta trīs jūras jūdzes no vidējās bēguma līnijas Džersi salā. Zona atrodas Normandijas un Bretaņas līcī – Lamanša dienvidu daļā, - Visa Menas salas piekrastes līnija. " --------------------------------------------------